**Referat bestyrelsesmøde VFB 06.08.2019**

1. **Godkendelse af dagsorden**

Godkendt

1. **Har vi gjort hvad vi har aftalt på sidste møde/hængepartier?**

Opfølgningen sker i de andre punkter

1. **Opfølgning på indbrud i klubhuset.**

Der har været indbrud i Klubhuset i sommerferien og der er flere døre og skabe, der har taget skade. Da vi ikke har kontanter liggende er der heldigvis ikke forsvundet andet end en kasse pringles chips og nogle drikkevarer, men det er rigtig træls med de ting der er blevet ødelagt.

Der er også en oplevelse af at klubhuset er besøgt af folk vi ikke ved hvem er og der er tvivl om hvor mange nøgler der faktisk er i omløb.

* **Skal vi have nøglebrikker eller andet?**

På baggrund af indbruddet og de uforklarlige besøg er der enighed om at vi skal have et brik system. På den måde har vi hele tiden styr på hvem der har adgang til klubhuset. Tue og Søren snakker med Kim fra skolen om hvad vi skal købe.

* **Er vi forsikret godt nok?**

Ifm indbruddet har Jeppe været i kontakt med vores forsikringsselskab. Pt. er vi kun forsikret ved brand når det gælder bygningen. Det betyder at de ødelæggelser, der har været ifm indbruddet ikke er forsikret. Jeppe kontakter IF og Tue en kammerat ved GF ift hvad det vil koste at få en mere dækkende forsikring.

* **Videoovervågning/ Alarm**

Tue undersøger hvad muligheder der er og hvad det koster. Det samme ift videoovervågning.

1. **Opfølgning på arbejdsdag 27.04**

Der mangler at blive ryddet op i tøjrummet. Vi skal have sat hylder op og købt kasser til tøjet. Det skal markeres tydeligt hvad der skal være i kasserne.

Tina og Mette vil gerne hjælpe med at få styr på det. Vigtigt at Ulli er med i processen, så der er enighed om hvordan det skal fungere fremadrettet.

Tommy og Tue vil gerne sætte hylder og bord til at lægge tøj sammen op.

Kontoret skal også ryddes endeligt op. Det er en bestyrelsesopgave. Janni er tovholder på at indkalde.

1. **Status på Renovering af klubhus**

Der påbegyndes udskiftning af varmesystem i næste uge og det forventes at være færdigt i løbet af uge 34.

Renovering af tag starter formentligt i næste uge.

Udedørene nedenunder er blevet skiftet.

1. **Fastsæt dato for Evaluering af Landsbycup.**

Landsbycup evalueres d. 17.09 og der afholdes bestyrelsesmøde efterfølgende.

Tue bestiller pålægskagemand. (ca. 20 personer)

Jeppe sender indbydelse ud.

1. **Indendørsstævner i vinter**

Jeppe, Tue og Christian Kvist prøver at stille bander op så der er 3stk. 3mandsbaner. Husk at tage billeder.

Tue, Janni og Jeppe kigger på et koncept ift at få afholdt indestævner for de mindste henover vinteren. Jan Knudsen vil gerne være med også.

1. **Nyt fra ungdomsudvalg/ fodbold ungdom**

Der er afholdt møde efter sommerferien og planlagt en tur i Leos legeland for alle spillere fra u-10 og nedefter. Dette med håb om at få flere små i gang. Senere planlægges desuden en sæsonafslutning for Ullis hold. Der eftersøges en ny gymnastik instruktør.

1. **Nyt fra fodbold senior.**

Vi er lidt i knibe ift at stille hold i serie 6. Der er 4 spillere fra serie 6 holdet, der har skiftet klub.

Der er fortsat brug for en assistenttræner/holdleder. Søren snakker med Anders og seniorudvalget om en holdbar løsning.

1. **Haltider**
* Badminton, hvornår skal der være opstart, hvem har ansvar? Jeppe kontakter Vivi ift forventet opstart og laver et opslag med mulighed for tilmelding.
* Nøvling håndbold vil gerne have en tid til nogle u-13 drenge tirsdag 17-19. Søren undersøger om der er gymnastik.
* Jeppe undersøger om vi kan lave en aftale med LKB ift U-12 piger ift et samarbejde, hvor pigerne herfra er medlemmer i VFB imod at holdet har gratis haltid i indesæsonen.
1. **Nyt fra arrangementsudvalg**

Det forefindes under de andre punkter.

1. **Opfølgning på inspektørstilling.**
* Herunder status på kridtmaskine

Der er udarbejdet ny kontrakt med udspecificering af arbejdsopgaverne. Herunder Kridtning af baner.

1. **Evt.**
* Ift rengøring, så skal Tilde på efterskole, så vi kan godt bruge en ny makker til Louise. Vi ser tiden an og Louise, Janni og Mette er obs på en mulig makker.
* Udlån af klubhuset. Kan man booke for en dag og ikke weekend? F.eks barnedåb.

Der er enighed om at man godt kan låne klubhuet for én dag. Men så kan man ikke få adgang dagen før.